Ֆրանսուա Օլանդը Հայաստանի եւ Ադրբեջանի նախագահներին հրավիրել է Փարիզ` շարունակելու Լեռնային Ղարաբաղի հակամարտության խաղաղ կարգավորմանն ուղղված բանակցությունները: Հայաստանի եւ Ադրբեջանի նախագահների վերջին երկու հանդիպումները տեղի են ունեցել ԵԱՀԿ Մինսկի խմբի մյուս երկու համանախագահնող երկրների նախաձեռնությամբ` օգոստոսի 10-ին Սոչիում` ՌԴ Նախագահ Վլադիմիր Պուտինի հրավերով եւ սեպտեմբերի 4-ին Ուելսում` ԱՄՆ պետքարտուղար Ջոն Քերրի նախաձեռնությամբ: